cyanic-selkie/wikianc huggingface dataset:
Baldur von Schirach
Virke
I september 1940 organiserte von Schirach evakueringen av 5 millioner barn fra byene til landsbygden, siden byene var truet av alliert bombing. Han ytret forsiktig kritikk mot behandlingen av jødene, og forbød sine underordnede i HJ å delta i krystallnatten. Da han 24. juni 1943 krevde en bedre behandling av østeuropeere, falt han i unåde hos Hitler. Også hans kone Henriette, som han hadde tre sønner og en datter med, var kritisk til jødeforfølgelsene. Henriette var datter av Hitlers fotograf Heinrich Hoffmann og kalte i oppveksten Hitler «onkel Wolf». Hitler virket som han var glad i henne og kalte henne Sonnenschein (= solskinn). Men under et opphold i Amsterdam ble Henriette vitne til den brutale deporteringen av en gruppe jødinner. Dette tok hun opp med Hitler neste gang hun ble invitert til hans landsted Berghof. Hitler ble blek og svarte: «Vi er i krig.» Deretter reiste han seg fra bordet og ropte: «De er sentimental, fru von Schirach! De må lære å hate! Hva har nederlandske jødinner med Dem å gjøre?» Han skal ha brukt ordet Humanitätsduselei (= humanitetspjatt). Henriette ble aldri mer invitert til Berghof og skilte seg fra von Schirach i 1950.
Etter andre verdenskrig
Etter andre verdenskrig ble Baldur von Schirach dømt av de allierte i Nürnbergprosessen til 20 års fengsel for forbrytelser mot menneskeheten. Dommen ble sonet i Spandau-fengselet frem til han ble løslatt den 1. oktober 1966, sammen med Albert Speer. Da var han svekket av sykdom og nesten blind. Hans selvbiografi, Ich glaubte an Hitler («Jeg trodde på Hitler»), utkom i 1967. Ellers levde von Schirach tilbaketrukket frem til sin død i 1974.
Vulkansk øybue
En vulkanbue er en rekke vulkanske øyer eller fjell dannet av platetektonikk der en tektonisk havplate forsvinner under en annen jordskorpeplate og danner magma. Det er to typer vulkanbuer. Havbuer (ofte kalt øybuer, en type øygruppe) og kontinentalbuer. For havbuer forsvinner en havplate under en annen havplate. Enkelte steder kan en finne begge typer vulkanbuer langs samme subduksjonssone om en plate forsvinner under en plate som begge er dekket av land og hav.
To klassiske eksempler på havbuer er Marianene vest i Stillehavet og De små Antiller vest i Atlanterhavet. Kaskadevulkanene vest i Nord-Amerika og Andesfjellene langs vestsiden av Sør-Amerika er eksempel på kontinentale vulkanbuer. Det beste eksempelet på vulkanbuer som strekker seg både til havs og over land er vulkanbuen som utgjør Aleutene og De aleutiske fjellene på Alaskahalvøya og Kuril-Kamtsjatka-buen som består av Kuriløyene og den sørlige Kamtsjatkahalvøya.
Petrologi
I subduksjonssoner fører tapet av flyktige bestanddeler i platen som blir presset nedover til delvis smelting i mantelen og dette skaper kalkalkalisk magma med lav tetthet som stiger og trenger seg opp i litosfæren til platen over.
Trond Espen Seim
Trond Espen Seim (født 1971) er en norsk skuespiller og regissør, kjent både fra scene, film og produksjoner på TV. På film er han spesielt kjent fra rollen som Varg Veum. Han har hatt et lengre engasjement ved Nationaltheatret hvor han forøvrig debuterte som teaterregissør i 2018.
Biografi
Seim gikk ut fra Teaterhøgskolen 1996 og ble først tilknyttet Rogaland Teater og Den Nationale Scene. Ved DNS spilte han blant annet hovedrollen som Alex i A Clockwork Orange (Kubrick) og som Julian i Ibsens Kejser og Galilæer. I 2001 fikk han et engasjement ved Nationaltheatret og der har han blant annet spilt i stykker som Tro, håp og kjærlighet (2001), Woyzeck (2001), Dødsvariasjoner (2001), Medea (2002) og Dyrene i Hakkebakkeskogen (2003). Høsten 2004 tok han, sammen med Jon Øigarden og Mads Ousdal, over det kunstneriske ansvaret for Torshovteatret. Der hadde han i 2005 en sentral rolle i det kontroversielle skuespillet Orgie av Pier Paolo Pasolini. Han ble fast ansatt ved Nationaltheatret i 2017 og debuterte som teaterregissør med En handelsreisendes død i 2018. I 2020 spilte han rollen som Hjalmar Ekdal i Ibsens Vildanden.
Han filmdebuterte i 1998 og har siden gjort seg bemerket i filmer som Hawaii, Oslo (2004), Snekker Andersen og Julenissen (2016) og i filmene om privatdetektiv Varg Veum, basert på krimbøkene til Gunnar Staalesen. Den første Varg Veum-filmen, Bitre blomster, hadde premiere i 2007. Han gjentok rollen i ytterligere 11 filmer og hadde i tillegg regi på den siste: Varg Veum − Kalde hjerter (2012).
Seim TV-debuterte i miniserien Svarte penger – hvite løgner (2004) hvor han spilte hovedrollen. Han har hatt mindre TV-roller utover dette.
Priser
Seim ble hedret med Heddaprisen i 2000 for sine rolleinnsats i teateroppsetninger som A Clockwork Orange, Erasmus Montanus og Keiser og Galilæer.
I 2008 ble han tildelt Amandaprisen for beste mannlige hovedrolle for sin rolleinnsats i filmen Varg Veum – Falne engler.
Privatliv
Seim er fra Oslo. Moren hans var lærer fra Os i Østerdalen, faren var lærer fra Odda i Hardanger og senere kommunaldirektør og fungerende rådmann i Bærum kommune.
Han ble gift i 2000 med kosmetikkgründer (f. 1974).
Realistforeningen
Realistforeningen (RF) er fakultetsforeningen ved Det matematisk-naturvitenskapelige fakultet (MatNat) ved Universitetet i Oslo. Foreningen holder til på Blindern, hvor den driver sin egen studentkjeller i Vilhelm Bjerknes' hus. Realistforeningen står også bak festivalen Biørnegildet og avisen Husbjørnen.
Historie
Realistforeningen ble opprettet i 1859, da under navnet Realisternes og Mineralogernes Forening, etter at en komité bestående av Cato Maximilian Guldberg, Anton Sophus Bachke og Gustav Blix hadde utredet muligheten for å starte en forening. På denne tiden var ikke MatNat startet, og RF refereres derfor av og til som foreningen med eget fakultet.
I 1859 avholdt foreningen vitenskapelige møter. Ettersom disse møtene hadde alkoholservering, utviklet de seg ofte til fest. Disse møtene avholdes fortsatt, men er kommet i skyggen av foreningens fest- og konsertarrangementer. Foreningen var tidligere mer politisk engasjert. Dette politiske engasjement dreide seg stort sett om studentpolitiske saker. Foreningen i seg selv driver ikke politisk aktivitet i dag, og foreningens politiske områder er stort sett overlatt til andre organer og sammenslutninger som til tider har en del personfellesskap med foreningen, som Matematisk-naturvitenskapelig studentutvalg (MNSU) og Realistlista, realistenes fraksjon i valg til Studentparlamentet.
I 1984 fikk Realistforeningen sitt eget kjellerlokale i Vilhelm Bjerknes' hus, og foreningen har også kontorlokaler i samme bygning. RF-kjelleren er med dette den eldste studentkjeller på Blindern universitetsområde og har i dag alkoholservering med alle rettigheter.
Foreningen har alltid hatt endel tradisjoner, og selv om tradisjoner ofte forandres i studentmiljøet, er det enkelte som har bestått lenge, blant dem Biørneballet, Biørnegildet, Høstpølse, som er nok en gallaanledning, og sildefrokost, som er foreningens 17. mai-tradisjon.
Biørnegildet
Realistforeningen arrangerer «Biørnegildet» hvert tredje år. Det avsluttes med det tradisjonsrike Biørneballet. Biørnegildet ble senest arrangert i 2022.
Biørnegildet oppstod som en utvidelse av Biørneballet. Etter hvert har gildet vokst, og nå varer arrangementet i to uker før det avsluttes med ballet. Biørnegildet styres av sitt eget styre, som velges på Realistforeningens generalforsamling, og drives fra da nesten uavhengig av Realistforeningens daglige drift.
Biørneballet er Realistforeningens tradisjonelle gallamiddag, og under Biørneballet utnevnes nye personer til «Ridder av Lille Bjørns orden», «Ridder av Store Bjørns orden», «Kommandør av Store Bjørns orden» og «Storkors av Store Bjørns orden». Disse utmerkelsene går til personer som har utmerket seg i sin innsats for Realistforeningen eller Det matematisk-naturvitenskapelige fakultet ved Universitetet i Oslo.
Realistforeningen i dag
I dag arrangerer Realistforeningen quiz og kjellerkro i RF-kjelleren hver fredag utenom feriene. I tillegg avholdes det en rekke konserter, men det stort sett på andre dager. På den faglige siden arrangeres det debatter og foredrag. Det arrangeres kafe i kjellerlokalene på dagen mellom kl 10 og 16, ukedagene varierer fra semester til semester grunnet hvem som kan jobbe frivillig mht egen fagkombinasjon. Foreningen huser også RF Regi, som sørger for lys og lyd til fester, både i regi av RF og av andre foreninger.
232 Russia
232 Russia er en hovedbelteasteroide. Den ble oppdaga den 31. januar 1883 av Johann Palisa fra Universitäts-Sternwarte Wien i Wien. Navnet er latinsk for Russland.
Daniel Cadamarteri
Daniel Leon «Danny» Cadamarteri (født 12. oktober 1979 i Cleckheaton) er en engelsk tidligere fotballspiller, som blant annet har spilt for Carlisle United FC.
NM i ishockey 1968
NM i ishockey 1968 var det 29. norgesmesterskapet i ishockey.
vant sitt sjuende norgesmesterskap.
Sluttspillet
Se 1. divisjon 1967/68 for seriespillet.
Arkeologiåret 1917
Arkeologiåret 1917 er en oversikt over blant annet utgravninger, fødte og avdøde personer med tilknytning til arkeologi i 1917.
Den tyske ungdomsbevegelsen
Den tyske ungdomsbevegelsen (tysk Die deutsche Jugendbewegung) er en betegnelse på en bevegelse for fornyelse innen kultur og utdanning som startet i Tyskland i 1896. Den bestod av en rekke ungdoms- og studentorganisasjoner, som særlig fokuserte på utendørsaktiviteter. Deler av den tyske speiderbevegelsen og Wandervogel ble en del av ungdomsbevegelsen, og flere organisasjoner ser seg fortsatt som en del av den.
Frederick Feary
Frederick «Fred» Feary (født 10. april 1912 i Stockton i California, død 20. april 1994) var en italiensk  bokser som deltok i de olympiske leker 1932 i Los Angeles. Feary vant en olympisk bronsemedalje i boksing under OL 1932 i Los Angeles. Han kom på tredjeplass i den tyngste klassen, tungvekt over 79,4 kg, bak argentinske Santiago Lovell og Luigi Rovati fra Italia. Det var seks boksere fra seks nasjoner som stilte i tungvektsklassen som ble avviklet i perioden 10. til 13. august 1932.
Lovells yngre bror Guillermo Lovell ble sølvmedaljevinner i boksing under OL 1936 i Berlin.
Viggo & Reidar synger julen inn – en jul i containeren
Viggo & Reidar synger julen inn – en jul i containeren er et musikkalbum utgitt av Viggo & Reidar i 1985 Albumet ble revidert og gjenutgitt i 1992 og i 1998, under tittelen Viggo & Reidar synger julen inn. Dette var det første albumet Tom Mathisen og Herodes Falsk gav ut som duo.
Viggo spilles av Herodes Falsk og Reidar spilles av Tom Mathisen.
Bakgrunn
Våren og sommeren 1985 turnerte Herodes med showet Falskboy. Tom sto ikke på plakaten, men medvirket på alle forestillinger. Under en middag i Kristiansand midt på sommeren, begynte de to å diskutere alle de forferdelige juleplatene som antakeligvis ble spilt inn på denne tiden av året. Brått bestemte de seg også for å spille inn en juleplate selv. Målet var klart: det måtte bli tidenes verste juleplate. Albumet ble spilt inn på åtte timer, mens det ble servert litervis med gløgg.
Amerikanske hangarskip som er tatt ut av tjeneste
Dette er en liste over amerikanske hangarskip som ikke lenger er i tjeneste.
Oversikt over fartøyklasser
Disse fartøyklassene er ikke lenger i aktiv tjeneste.
233 Asterope
233 Asterope er en hovedbelteasteroide. Den ble oppdaga den 11. mai 1883 av Alphonse Louis Nicolas Borrelly fra Observatoire de Marseille i Marseille. Den er oppkalt etter Asterope, en av pleiadene fra gresk mytologi.
Peter Andreas Skjeflo
Dikt
Diktet Kvat havbåra syng fra 1893 er tonesatt av Johan Backer Lunde:
Bibliografi
Posthumt kom disse bøkene ut:
Nordnorsk forfatterlag
I første interrimstyre satt forfatter og dramatiker Magnar Mikkelsen (Finnmark), fylkesagronom og skribent Knut Moe (Nordland), journalist Asbjørn Dybwad (Troms), forfatteren Terje Nilssen og poeten Kjell Sandvik (begge Finnmark). Første årsmøte ble holdt i Bodø, senere årsmøter har vært holdt blant annet i Bleikvassli, på Kjerringøy, i Tromsø, Harstad, Narvik og Longyearbyen. I starten var Martin Nag, på vegne av Den norske forfatterforening kritisk til det han kalte «separatisme, med egen forening i nord». Nordnorsk forfatterlag er en interesseorganisasjon for medlemmer i Norge, men hovedvekt på de tre nordnorske fylkene. Nordnorsk forfatterlags frittalenhet gjorde at de i 1984 mottok Fritt Ord-prisen.
Noen av lagets 30 utgivelser
Medlemskap i Nordnorsk forfatterlag gis til medlemmer av andre litterære organisasjoner, eller etter opptak på bakgrunn av innsendte tekster vurdert av Nnfs litterære råd. Tidligere kom driftsinntektene fra Nordnorsk Kulturråd, i dag finansieres laget av de tre nordnorske fylkeskommunene. Forfatterlaget har et styre på 5 medlemmer og 3 varamedlemmer, samt et litterært råd på 3 medlemmer og 1 varamedlem som velges på årsmøtet.
Laget har kontor i Kirkegata 2 i Tromsø, og kontorleder i 40 % stilling. Styreleder fra 2017 er NRK-journalist og forfatter Sylvi Inez Liljegren.
Inntil 2007 ga laget ut medlemsbladet og tidsskriftet Skarven. I 2017 ble det gitt ut et jubileums-Skarven i anledning 45-årsjubileet i laget. Nordnorsk forfatterlag er presentert på Facebook og har egen nettside.
Nordnorsk forfatterlags logo er tegnet av bildekunstner og forfatter Karl Erik Harr.
Evros (andre betydninger)
Evros kan vise til:
Fluenes herre
Fluenes herre (engelsk Lord of the Flies) er en roman fra 1954 av den britiske nobelprisvinneren William Golding. Den var Goldings første roman. Tittelen er inspirert av et av djevelens tilnavn, Beelzebub, som betyr nettopp «Fluenes herre».
Boken var ikke noen umiddelbar suksess, men regnes idag som en moderne klassiker og har vært obligatorisk pensum på mange skoler og universiteter i en rekke land siden begynnelsen av 1960-tallet. Den ble utgitt på norsk i 1960, oversatt av Inger Hagerup.
Handling
En gruppe unge gutter strander på en øde øy etter å ha blitt evakuert på grunn av noe som later til å være en atomkrig, og må finne måter å samarbeide og styre seg selv på. Guttene velger seg en leder, Ralph, og de forsøker så å lage regler som alle skal rette seg etter. De lager et bål som de alltid må holde liv i, slik at forbipasserende båter kan se røyken, og de dermed har en mulighet til å bli reddet fra øya. Noen må til enhver tid passe på at ikke bålet slukner.
Guttene deles etter hvert inn i to grupper. Den ene gruppen blir ledet av Ralph, den andre av Jack. Etter hvert begynner de to gruppene å kjempe mot hverandre, og konsekvensene blir ytterligere rivalisering og drap. Boken beskriver således hvordan guttene i stadig sterkere grad brutaliseres og avsiviliseres.
Ralph, som er lederen, blåser i en konkylie for å sammenkalle til møter. De lager en regel om at den som holder konkylien, er den som skal snakke. Konkylien blir etter hvert et symbol på makt og prestisje. Når en annen av guttene blåser i konkylien for å sammenkalle til møte, ses dette følgelig som et tegn på at vedkommende forsøker å ta makten fra Ralph som leder.
Tolkninger
Boken skildrer gruppepsykologiske prosesser som hierarkier, maktkamp og rivalisering. Boken regnes også som en dystopisk kommentar til Daniel Defoes Robinson Crusoe, med det underliggende budskap at menneskene er mindre rasjonelle og mer barbarisk destruktive enn i Defoes versjon.
Samtidig er temaer rundt urenhet, (tabu) og avføring behandlet. Eksemplet her er hvordan guttene gjør fra seg andre steder enn der man er blitt enig om. Den blir «matter out of place» som det heter med den britiske sosialantropologen Mary Douglas' ord. Avføring klassifiseres i de fleste kulturer som noe urent, og skal dermed holdes utenfor andre livssfærer, som for eksempel måltider.
Romanen kan også leses i et apologetisk perspektiv, der blant annet den hvitkledde kapteinen som til slutt redder guttene på øya, ses på som en Kristus-skikkelse. En annen tolkning av avslutningen handler om at guttene blir reddet av en kaptein på et krigsskip, noe som peker direkte mot vårt eget samfunn og sivilisasjonskampen som foregår der. Denne tolkningen av bokas avslutning setter barnas kamp på øya inn i en større sivilisatorisk kontekst.
Gad
Gad eller GAD kan sikte til:
Samveldelekene 2006
Samveldelekene 2006 ble holdt i Melbourne, Australia, mellom 15. og 26. mars. Det var det største sportsarrangementet i Melbourne siden Sommer-OL 1956. Åpnings- og avslutningsseremoniene ble, som i OL i 1956, holdt ved Melbourne Cricket Ground. Maskoten for arrangementet var «Karak», en rødhalekakadu (som er en truet dyreart).
Idretter
Samveldene 2006 inkluderte 16 idretter, hvorav tolv var individuelle og fire var lagsporter. Det var totalt 247 øvelser ved lekene.
Fire av disse idrettene er videre delt inn i egne disipliner, til totalt tjuefire disipliner:
I gymnastikk, bordtennis og vektløfting var det øvelser for funksjonshemmede. Slike medaljer telles med i den offisielle medaljeopptellinga.
Periodisk hypokalemisk paralyse
Periodisk hypokalemisk paralyse er en sjelden genetisk sykdom som karakteriseres av at mengden kalium i blodet synker. Personer med denne mutasjonen får oftest anfall fra og med ungdomstiden, og disse anfallene blir typisk utløst av måltider med store mengder karbohydrater eller slitsomme treningsøkter. Paralysen kan være mild og begrenset til visse muskelgrupper, eller mer alvorlig og også omfatte armer og ben. Anfallene kan vare i noen få timer eller opptil flere dager.
Behandling
Å unngå måltider med store mengder karbohydrater og slitsomme treningsøkter, samt å ta acetazolamid daglig kan forhindre hypokalemiske anfall. Under et anfall kan man drikke kaliumklorid for å få det til å gå over.
Basketball under Asialekene 1954
Basketball under Asialekene 1954. Det var åtte lag som deltok i basketball-turneringen under Asialekene 1954 i Manila. Det ble først spilt gruppespill der de to beste lagene i hver gruppe gikk videre til finalegruppen. Vinneren og toeren i finalegruppen gikk til finalen og treeren og fireren til bronsefinalen. Turneringen ble avviklet i perioden 2. til 8. mai 1954. Filippinene vant finalen over Republikken Kina med 58-47.
Subduksjonssone
En subduksjonssone er et grenseområde i litosfæren der to litosfæreplater kolliderer med hverandre hvorpå den ene platen tvinges ned under den andre (såkalt subduksjon) og synker ned i mantelen. I en subduksjonssone dannes dyphavsgroper, øybuer og fjellkjeder. Subduksjonssoner er områder som er geologisk aktive med mange jordskjelv og vulkaner. Det er i disse områdene som tsunamier vanligvis dannes.
Tore Oksholen
Tore Oksholen (født 25. august 1960 i Sunnhordland) er forfatter og ansvarlig redaktør i Universitetsavisa.
Oksholen er utdannet cand.polit. og cand.mag. fra Norges teknisk-naturvitenskapelige universitet. Han har også gått Bistandskolen hos Norad. Han har arbeidet som journalist i Aftenposten, Adresseavisen, Universitetsavisa og Norges teknisk-naturvitenskapelige universitets populærvitenskapelige forskningstidsskrift Gemini, samt frilans med forskningsjournalistikk som spesiale.
I 2002 ga Oksholen ut sakprosaboken Den nye biologien. Temaet genteknologi går igjen i hans skjønnlitterære debut, nær framtid-thrilleren En rik høst. Han har også gitt ut boka Vi er de døde, som er hans første spenningsbok for ungdom.
Fra mai 2009 har han vært ansvarlig redaktør for Universitetsavisa ved NTNU.
Venus (Shocking Blues-sang)
«Venus» er en engelskspråklig nederlandsk sang. Shocking Blue spilte den inn på plate i 1969. Gruppa tok sangen til en førsteplass i USA og i fem land Europa rundt i 1970. Jentegruppa Bananarama gjorde en notabel coverversjon. Sangen vendte tilbake til en førstepass i USA og toppet listene i seks andre land verden rundt. Komposisjonen har vært med i tallrike filmer, TV-shows og coverversjoner har blitt gjort dusinvis av ganger av artister verden rundt.
Shocking Blue
Den ble utgitt på singlen Pink Elephant PE 22015 i slutten av 1969. Sangen var hentet fra albumet At Home. Shocking Blues single nådde førsteplassen på Billboard Hot 100-listen 7. februar 1970. RIAA-sertifiseringen kom 28. januar 1970 for å ha solgt over én million eksemplarer, noe som skaffet gruppa en gullplate.
Sangens ledevokal ble fremført av Mariska Veres. Melodi og tekst ble skrevet av Robbie van Leeuwen, bandets gitarist, sitarist og bakgrunnsvokalist.
Singlen begynte med en sample av James Browns hit «The Payback Mix (Part One)» fra 1988. Denne utgivelsen av «Venus» lå som nummer fire på den britiske singelisten og som nummer åtte i Australia i 1990.
Bananarama
«Venus» hadde vært en del av Bananaramas repertoar i flere år før gruppa faktisk spilte den inn på plate. Medlemmene Sarah Dalin, Siobhan Fahey samt Keren Woodward hadde en idé om å gjøre sangen om i dance musicstil, men ble møtt med motstand fra deres produsenter, Steve Jolley og Tony Swain. Banarama brakte idéen til produsenttrioen Stock Aitken Waterman, og «Venus» innledet samarbeidet med dem.
Dalin, Fahey samt Woodward hadde nesten fullført innspillingen av deres tredje album, True Confessions, med Jolly og Swain som produsenter. Stock Aitken Waterman motsatte seg også idéen, fordi de trodde at «Venus» ikke ville bli en god danceplate. Kvinnenes iherdighet gjorde at Stock Aitken Waterman ga etter og den ble en kjempehit verden over.
Bananaramas «Venus» lå sommer nummer én i Australia, Canada, New Zealand, Mexico og Sveits. Den lå som nummer to i Hongkong og Vest-Tyskland og ble en top ti-suksess i Belgia, Finland, Frankrike, Italia, Nederland, Norge, Portugal, i hjemlandet Storbritannia (nummer åtte på singlelistene), Sverige, Venezuela og Østerrike.
Samarbeidet om «Venus» førte til at Bananarama og Stock Aitken Waterman arbeidet sammen om gruppas oppfølgeralbum, Wow!, året etter.
En ny miks av sporet forekom som B-siden til den begrensede utgivelsen «Megarama 89» i Frankrike og Vest-Tyskland i 1989.
Bananarama nyinnspilte sangen. Den ble utgitt på gruppas album, Exotic, og ble senere remikset av Marc Almond, med nyinnspilt sang, og var med på gruppas album Drama (2005).
Musikkvideo
Musikkvideoen til «Venus» var gjenstand for omfattende spilling på MTV og andre videokanaler verden over og presenterte Bananarama i forskjellige kostymer, innbefattet hunndjevel, en fransk fristerinne, en vampyr og flere greske gudinner. I én sekvens i videoen ble Venus' fødsel, Sandro Boticellis maleri, gjenskapt.
Videoen markerte et vesentlig skifte mot et mer glamorøst og sexy image av jentene som kontrasterte mot guttejentestilen i deres tidligere arbeider. Koreograf var Bruno Tonioli. Videoen ble reigssert av Peter Care.
Norsk versjon
Kolbjørn Hagen og Daniel ( Steinar Danielsson ) har skrevet en norsk tekst. På norsk bærer den også tittelen «Venus».
Stjernehop
En stjernehop er en gruppe stjerner som er bundet av gravitasjonskraften. Det finnes to forskjellige typer stjernehoper: Kulehoper og åpne stjernehoper. Kulehoper er veldig tette hoper som typisk inneholder mellom ti tusen og en million stjerner, og hopen består gamle stjerner. Åpne stjernehoper finnes bare i Melkeveiens galaktiske skive (selv om de også finnes i andre galakser) og er mindre tettpakkede enn kulehopene. Åpne stjernehoper inneholder typisk mindre enn tusen stjerner og er også yngre enn kulehopene.
Kulehoper
Kulehoper har fått navnet fra deres kompakte sfæriske form. De inneholder generelt mellom ti tusen og en million stjerner, og har en diameter på mellom 10 og 200 parsec. De ser ut til å inneholde lite interstellart støv, men de inneholder i blant planetariske tåker. Harlow Shapley benyttet seg av RR Lyrae-stjerner og Kefeider til å finne avstanden til flere kulehoper. Han fant da at de var sfærisk distribuert i galaksen, altså ikke begrenset til den galaktiske skiven, og at Solen lå omtrent 10 kiloparsec unna sentrum av denne distribusjonen. Ved å anta at dette senteret sammenfalt med det galaktiske sentrum ble da vår avstand til galaksens sentrum beregnet til å være omtrent dette. (En senere beregning har gitt verdien 8.5 kpc). Hopen M15 i Pegasus-bildet er en kulehop.
Kulehoper består ofte av veldig gamle – bare noen få hundre millioner år yngre enn universet selv – populasjon II-stjerner som for det meste er gule eller røde, og hvis masse er omtrent to ganger solens. Det er for det meste slike stjerner i hopen fordi større stjerner allerede har brent ut og blitt supernovaer eller hvite dverger. Enkelte sjeldne blå stjerner finnes likevel i kulehoper, antatt å ha oppstått i hopens kjerne som en sammenslåing av andre stjerner.
Superstjernehoper, som Westerlund 1 i Melkeveien, kan være forløpere til kulehoper.
Vår galakse inneholder omtrent 150 kulehoper; noen av disse kan ha blitt fanget av små galakser som har blitt påvirket av Melkeveien, noe som ser ut til å være tilfelle for hopen M79. Enkelte andre galakser har mange flere kulehoper: den store elliptiske galaksen M87 inneholder mer enn tusen.
Enkelte kulehoper kan sees med det blotte øye; den mest lyssterke, Omega Centauri, har vært kjent siden oldtiden og ble katalogisert som en stjerne før teleskopene kom. Den mest kjente kulehopen på den nordlige halvkule er M13 (også kjent som Den store kulehopen i Herkules).
Mellomformer
I 2005 oppdaget astronomer en helt ny type stjernehop i Andromedagalaksen, som på mange måter ligner kulehoper (men har lavere tetthet). Disse kalles da mellomhoper eller utstrakte kulehoper. Til nå er det ikke funnet noen mellomhoper i Melkeveien. De tre som ble oppdaget i Andromedgalaksen er M31WFS C1, M31WFS C2 og M31WFS C3.
Disse nyfundne stjernehopene inneholder hundretusenvis av stjerner, som er det samme antallet som kan finnes i kulehoper. Mellomhopene deler også andre karakteristika med kulehoper, for eksempel stjernepopulasjon og metallisitet. Det som skiller dem fra kulehoper er at de er mye større - diameteren er hundre parsec eller mer - og har mange hundre ganger lavere tetthet. Avstanden mellom stjernene i disse hopene er derfor mye større. På en størrelse-og-tetthetsskala ligger da disse mellomhopene et sted mellom en kulehop, som har lite mørk materie, og en sfærisk dverggalakse, som for det meste inneholder mørk materie.
Hvordan disse hopene formes er ikke enda kjent, men formasjonen kan ha med formasjonen av kulehoper å gjøre. Det er heller ikke kjent hvorfor M31 har slike hoper mens Melkeveien ikke har det. Det er også ukjent hvorvidt andre galakser inneholder slike hoper, men det er veldig usannsynlig at det bare er M31 som har dem.
Åpne stjernehoper
Åpne stjernehoper kalles også galaktiske hoper av det faktum at de er begrenset til den galaktiske skiven i Melkeveien og blir stort sett observert i spiralarmene. De kalles også åpne hoper på grunn av deres åpne utseende i forhold til kulehoper (Sammenlign bildet av den åpne hopen Pleiadene til venstre med bildet av kulehopen Messier 92 øverst på siden). De er generelt unge hoper, med aldre opp til ti-tjue millioner år. De dannes i H II-områder som for eksempel Oriontåken.
Åpne stjernehoper inneholder generelt færre enn tusen stjerner og deres diameter er sjelden større en 10 pc. IR-målinger gjort i senere tid indikerer at disse hopene inneholder flere stjerner enn man tidligere hadde trodd. . De assosieres noen ganger med interstellar gass og interstellart støv. Siden de har mye lavere tetthet enn kulehoper kan åpne stjernehoper over tid disassosieres (opphøre å være en hop) ved gravitasjonell påvirkning fra store molekylærskyer og andre hoper. Når to stjerner i hopen kommer svært nær hverandre kan også stjerner sendes ut av hopen. Denne prosessen kalles fordampning.
De åpne stjernehopene som er lettest synlige er Pleiadene og Hyadene i Tyren. Dobbelhopen i h+Chi Persei kan også være godt synlige i mørke netter. Åpne stjernehoper er ofte dominert av unge varme blå stjerner, fordi selv om slike stjerner er kortlivede, astronomisk sett (et par millioner tiår), har hopen som regel disassosiert før disse stjernene dør.
Hoper som dynamiske objekter
Hvis gravitasjonskreftene er tilstrekkelig for å holde en hop sammen, sier man at hopen er bundet. Hopens totale energi (kinetisk energi og potensiell energi) er da negativ.
Dynamisk relaksasjon
Når en hop først begynner sin eksistens vil stjernene i hopen ha vidt forskjellige hastigheter; noen vil forlate hopen, andre vil kollidere med andre stjerner i hopen. Denne siste mekanismen gjør at hastighetsfordelingen til stjernene i hopen etter hvert når en likevekt – for hver stjerne som får sin hastighet endret fra v1 får en annen stjerne i hopen denne hastigheten. Når hopen har nådd denne tilstanden, sier man at hopen er dynamisk relaksert.
Hopens energi
Dersom hopen har masse M, radius R, og antas å være sfærisk symmetrisk, er hopens midlere potensielle energi U gitt ved
Uttrykket etter mN er midlere kvadratisk hastighet for hopen, <v2>, og mN = M, hopens totale masse, så
Rotmiddelkvadrat-fart
Virialteoremet anvendt på et gravitasjonspotensial, som dette er et tilfelle av, gir at, så en får
eller
Tas roten på begge sider, fås et uttrykk for rotmiddelkvadrat-farten til hopen, som er et mål på gjennomsnittlig fart for en tilfeldig valgt stjerne.
Unnslippningsfart
Selv om hopen er karakterisert ved en viss gjennomsnittsfart, vil enkelte stjerner ha en mye større fart enn dette. Noen stjerner kan få så stort fart via kollisjoner med andre stjerner at de har nok energi til å unnslippe hopen. Kravet for at dette skal skje er at stjernen har null total energi eller mer. En antar at stjernen med masse m befinner seg på randen av hopen med masse M, altså i avstand R fra hopens kjerne. Dens potensielle energi er da og dens kinetiske energi er. Hvis total energi skal være null, må K = -U, som ved å løse med hensyn på farten gir betingelsen
for at stjernen skal unnslippe.
Virialmasse
Dersom hopens masse ikke er kjent, men det er observerert en viss radiell rotmiddelkvadrathastighet (rmk-hastighet) relativt til hopens massesenter, kan massen M beregnes ved å anta at hopen er dynamisk relaksert, noe som gjør at virialteoremet kan benyttes. Den radielle rmk-hastigheten kvadrert, <vr2>, er forbundet med rmk-hastigheten ved at. Dette forholder seg slik fordi den totale hastigheten kvadrert er lik hastigheten i hver av de tre kartesiske retningene kvadrert og summert, og for en sfærisk fordeling av stjerner må middelhastigheten i hver kartesisk retning være den samme.
Ved å bruke virialteoremet (se over) og uttrykkene for hopens kinetiske og potensielle energi kan en da løse med hensyn på massen og få
Relaksasjonstid
Dersom en stjerne unnslipper hopen, som beskrevet over, vil gjennomsnittsfarten for hopen minke, og det vil ta en tid før stjernene har tilpasset seg den nye hastighetsfordelingen. I dette tidsrommet er ikke hopen lenger dynamisk relaksert. Tiden før hopen når relaksasjon etter at en stjerne unnslipper fra hopen, kalles relaksasjonstiden og er gitt ved
der v er rmk-hastigheten og N er antall stjerner i hopen.
Avstandsberegning
De nærmeste hopene kan en finne avstanden til ved å bruke parallakse. Alle stjernene i hopen vil da være i tilnærmet samme avstand fra jorden, og ved å plotte hopens stjerner i et HR-diagram kan hovedserien kalibreres, og avstanden til hoper som er lengre unna kan beregnes ved å tilpasse hopens avstandsmodulus slik at den nye hopens hovedserie sammenfaller med den første hopens hovedserie. Denne måten å beregne avstander på kalles hovedserietilpasning.
Aldersberegning
Når stjerner eldes, begynner de å bevege seg vekk fra hovedserien. Det er de varmeste og mest lyssterke stjernene som dør først. Stjernene i en hop opp til en viss temperatur vil derfor ligge på hovedserien, men stjerner varmere enn dette vil ha gått bort fra serien. Ved å beregne alderen til stjerner med denne temperaturen kan en dermed beregne hvor gammel hopen er.
Enkelte hoper mangler også den nederste delen av hovedserien (der de kjøligste og minste stjernene ligger). Dette tolkes som at hopene er svært unge, slik at stjernene som mangler ikke enda har etablert seg på hovedserien.
Commodore 65
C65 var en forbedret versjon av Commodore 64, og var tiltenkt å være kompatibel bakover med dens forgjenger, samtidig som den hadde flere avanserte funksjoner i nivå nært opp til Amiga. Da Commodore International gikk konkurs i 1994 ble en rekke prototyper solgt på det åpne marked, som gjorde at anslagsvis 50-2000 eksemplarer havnet på private hender.
Jackie Robinson
Jackie Robinson (født 31. januar 1919 i Cairo i Georgia, død 24. oktober 1972 i Stamford) var en amerikansk baseballspiller og første afroamerikanske spiller i Major League Baseball (MLB) i moderne tid.
Robinson debuterte som baseballspiller med Brooklyn Dodgers i 1947. Han var den første afroamerikanske mannen som spilte i de store baseball-ligaene siden 1880-tallet. I seks tiår hadde afroamerikanske spillere blitt rykket ned til Negro-ligaer før Robinson kom på banen. Han medvirket til å få en slutt på raseskillet i profesjonell amerikansk baseball. I tillegg til sin store kulturelle innflytelse, hadde Robinson en eksepsjonell karriere innenfor baseball. I ti sesonger spilte han i seks World Series og bidro til at Brooklyn Dodgers vant World Championship i 1955. Robinson ble valgt til seks sammenhengende All-Star Games fra 1949 til 1954. I 1947 ble han tildelt MLB Rookie of the Year Award, og i 1949 vant han National League Most Valuable Player Award, som den første afroamerikanske spilleren.
Robinson ble tatt inn i Baseball Hall of Fame i 1962. I 1960 var han med på å etablere Freedom National Bank, en afroamerikansk finansinstitusjon med base i Harlem i New York. Som en anerkjennelse av hans prestasjoner både på og utenfor banen, ble Robinson posthumt tildelt medaljen Presidential Medal of Freedom og Congressional Gold Medal. Hans kone, Rachel, hadde en karriere i sykepleie, og var assisterende professor ved Yale School of Nursing og direktør for sykepleie ved Connecticut Mental Health Center. Hun satt også i styret til Freedom National Bank frem til denne stengte i 1990. De fikk tre barn sammen. Deres eldste sønn var i militæret og deltok i Vietnamkrigen, der han ble såret i kamp i november 1965. Etter Vietnamkrigen slet han med narkotika-problemer, og den 17. juni 1971, i en alder av 24 år, ble han drept i en bilulykke.
Komplikasjoner etter hjertesykdom og diabetes svekket Robinsons helse og gjorde ham nesten blind. Den 24. oktober 1972, døde Robinson av et hjerteinfarkt i sitt eget hjem i Stamford, Connecticut. I 1999 ble Robinson oppført på Time Magazine sin liste over de 100 mest innflytelsesrike menneskene i det 20. århundre. Robinson ble også æret av United States Postal Service og ble avbildet på frimerker i 1982, 1999 og 2000.
Airdrieonians FC
Airdrie United ble stiftet i 2002 etter at Airdries tidligere ligaklubb Airdrieonians hadde gått konkurs. Airdrieonians hadde blitt nummer 2 i First Division (nivå 2) våren 2002, men måtte gi opp på grunn av en gjeld på neste 3 millioner pund. Den nye klubben ønsket å ta over Airdrieonians' plass i Scottish Football League, men i stedet ble Gretna FC valgt inn. Airdrie United kjøpte så opp ligaklubben Clydebank FC, som spilte i Second Division. Airdrie United flyttet hele Clydebank FC til Airdie, og tok over deres plass i ligaen. Clydebank FC ble for øvrig nystiftet i 2003, og spiller nå på lavere, regionalt nivå.
Airdrie United tok på mange måter over der Airdrieonians slapp, selv om den nye klubben startet en divisjon lavere enn den gamle klubben hadde spilt i. Den nye klubben overtok Airdrieonians' relativt nybygde bane Excelsior Stadium, og spilte seg opp igjen i First Division i løpet av to år. Klubben dukket ned i Second Division igjen i en sesong, men er fra høsten 2008 tilbake i First Division.
Hans Svelland
Hans Svelland (født 28. november 1943 i Rennebu) er en norsk forretningsmann og tidligere politiker (H). Han var byrådsleder i Oslo fra 1986 til 1989.
Svelland tok artium ved latinlinjen ved Kristelig Gymnasium i 1963 og 1. avdeling jus ved Universitetet i Oslo i 1968; han var redaktør i studentavisen Universitas i 1967. Han var formann i Oslo Unge Høyre i 1965 og formann i Unge Høyre fra 1969 til 1971. Han var næringdrivende inntil han fra 1973 til 1975 var ansatt som økonomisjef i Høyre.
Han ble valgt inn i Oslo bystyre i 1968, og var med i formannskapet fra 1973. I 1976 ble han kommunalråd, og i 1984 varaordfører i Oslo. Svelland ble Oslos første byrådsleder, da denne parlamentariske ordningen ble innført 5. februar 1986. Han gikk av som byrådsleder 1. mars 1989, og ble erstattet av Michael Tetzschner. Svelland begrunnet sin avgang med de trusler, terror-telefoner og terror-brev han hadde fått sommeren 1988.
Han er sønn av hotelleier og emissær Ola Svelland fra Skånevik og Gunhild Flå fra Rennebu. Familien drev gjestgiveri og kafé på Tynset i en årrekke, så Hans vokste opp der. Han giftet seg i 1968 med Elinor Trygg; de har to døtre.
I år 2000 mottok Svelland St. Hallvard-medaljen fra Oslo by.
Nestor (mytologi)
Nestor (gresk: Νέστωρ) er i gresk mytologi sønn av Kloris og kong Nelevs av Pylos. Han ble selv konge etter at Herakles hadde drept Nelevs og alle Nestors søsken.
Nestor var en av argonautene, han kjempet mot kentaurene og var med i jakten på villsvinet i Kalydon. Sammen med sønnene Antilokos og Trasymedes kjempet han på akhaienes (gresk) side i trojanerkrigen.
Enda Nestor var en gammel mann da krigen tok til, gjorde han seg bemerket med stort mot og store talegaver. I Iliaden gir han ofte råd til de yngre krigerne, og han råder Agamemnon og Akilles til å forsones. Han er for gammel til å delta i selve kampen, men han leder de pyliske troppene fra sin hestestridsvogn. I lekene under gravferden etter Patroklos forteller han Antilokos hvordan han skal vinne vognløpet.
Selv om Homer framstiller Nestor som en respektert gammel mann, rammes han også av mild ironi flere steder i Iliaden. Hvert råd han gir til de yngre krigerne, innledes med en lang og omstendelig beretning om hvordan han selv i sine yngre dager opptrådte i en lignende situasjon.
I Odysseen er Nestor trygt tilbake i Pylos, og Odyssevs' sønn Telemakhos oppsøker han for å få rede på farens skjebne. Nestor tar gjestfritt imot ham, men kan ikke gi noen opplysninger om Odyssevs. Etter en stund å ha vært utsatt for den gamles utførlige gjestfrihet, rådes Telemakhos av Nestors sønn Pisitratos til å reise hjem.
Bygg
Bygg kan vise til:
Martín Carrera
General Martín Carrera (født 20. desember 1806, død 22. april 1871) var president i Mexico mellom den 15. august og den 12. september 1855.
Tørketid
Tørketid er en årlig tilbakevendende periode med lite eller ingen nedbør. Tørketidens varighet er forskjellig i de forskjellige klimatyper, men det er karakteristisk for vedkommende region. Den varer fra en måned eller to til et større del av året.
Betegnelsen tørketid er mest brukt i varme strøk som har en liten årlig variasjon i temperaturen. Forandring i mengden med nedbør blir da det dominerende trekk i årstidsmønsteret. I tropene faller når vedkommende halvkule har vinter, i subtropene skjer tørketiden oftest om sommeren. Typiske monsunstrøk har vintertørke. Nær ekvator kan det være to tørketider og to regntider i året.
Guillermo Cañas
Guillermo Ignacio 'Willy' Cañas (født 25. november, 1977) er en argentinsk profesjonell tennisspiller. Hans høyeste ranking på ATP-listen er 8.-plass (juni 2005).
Smith Act
Alien Registration Act eller Smith Act er en amerikansk lov som forbyr politisk arbeid med siktemål å omstyrte amerikanske myndigheter med vold. Loven påbyr også ikke-amerikanske statsborgere å registrere seg hos myndighetene. Loven har en strafferamme på 20 års fengsel.
Loven har fått sitt navn etter den konservative demokraten Howard W. Smith fra Virginia, som fremma lovforslaget for kongressen. Loven ble vedtatt i 1940 og signert av president Franklin D. Roosevelt.
Loven er blitt brukt for å bekjempe organisasjoner og enkeltpersoner, i første rekke på venstresida. Med Smith Act som rettsgrunnlag ble i åra 1948 til 1956 126 amerikanske kommunister arrestert og stilt for retten. Av disse ble 93 dømt. I tillegg ble 169 andre såkalte undergravende elementer utvist og deportert fra USA.
I 1957 ble flere dommer avsagt i henhold til Smith Act av høyesterett kjent ukonstitusjonelle og oppheva. Selv om Smith Act ikke lenger er virksom, er den fortsatt gjeldende lov i USA.
Snøhvitfeltet
Snøhvitfeltet er et naturgassfelt på Tromsøflaket i Norskehavet på norsk kontinentalsokkel. Feltet består av reservoarene Snøhvit, Albatross og Askeladd.
Karakteristikk for feltet
Snøhvitfeltet skiller seg fra de fleste andre olje- og gassfelt på norsk sokkel på en rekke områder:
Strukturene i undergrunnen består av 7 atskilte petroleumsforekomster som blir utnyttet med en felles utbygging av infrastruktur for produksjon. Som funn ble forekomstene kalt for Albatross, Askeladd og Snøhvit. I tillegg til naturgass vil feltet produsere noe NGL og naturgasskondensat. Oljeforekomstene har vist seg å ikke være store nok til at den kommer til å bli utvinnet på nåværende tidspunkt. Feltet er det 5. største gassfeltet på norsk sokkel etter Trollfeltet, Ormen Lange-feltet, Åsgardfeltet og Ekofiskfeltet. Det vil produsere i ca. 30 år fra og med høsten 2007. Gassen ilandføres gjennom rør til Melkøya utenfor Hammerfest, prosesseres og nedkjøles til flytende gass, LNG, før den skipes ut.
Historikk
Snøhvitfeltet ble påvist i 1984. Stortinget godkjente utbyggingen i 2002. Godkjenningen var preget av stor politisk debatt. Dette hadde både sammenheng med at LNG-fabrikken drives av 229 MW Melkøya gasskraftverk med et årlig utslipp på 920 000 tonn CO2, og med at utbyggingen var det første petroleumsprosjektet på Tromsøflaket. I forbindelse med anleggsarbeidene sommeren 2002 ble en rekke aksjonister fra Natur og Ungdom arrestert etter å ha sperret anleggsarbeidet i ti dager.
Den 21. august 2007 klokken 0210 ble gass direkte fra Snøhvitfeltet sluppet inn i anlegget på Melkøya. Et synlig tegn på at produksjonen av LNG (flytende nedkjølt gass) nå kan starte, er at den store fakkelen er tent. Høyden på gassflammen varierer med trykket på gassen som slippes inn. På det høyeste vil gassflammen kunne strekke seg opp til 100 meter til værs.
Den 28. september 2020 opsto brann i LNG-anlegget på Melkøya. I januar 2022 var produksjonen fra Snøvit og Melkøya fortsatt lukket.
Geologi
Gassreservoaret består av sandstein fra juratiden i Hammerfestbassenget. Sanden ble avsatt i tidligere elveleier.
Satelittfelt
Albatross - Består av reservoarene Albatross Nord og Sør. Satt i drift i 2007.
Askeladd - Består av reservoarene Askeladd Nord, Sør, Vest og Gamma. Planlagt driftsatt 2021.
Albert Engström
Albert Engström (født 12. mai 1869 i Lönneberga, Kalmar län (Småland), død 16. november 1940 i Stockholm) var en svensk kunstner, tegner og forfatter, og medlem av Svenska Akademien fra 1922.
Eléonore av Belgia
Eléonore av Belgia (Eléonore Fabiola Victoria Anne Marie; født 16. april 2008) er en belgisk prinsesse. Hun er den andre datteren og det fjerde barnet til kong Philippe av Belgia og hans hustru Mathilde av Belgia (født inn i adelsfamilien d'Udekem d'Acoz). Prinsesse Eléonore er nummer fire i arvefølgen til den belgiske tronen.
Eléonore er det trettende barnebarnet til kong Albert II av Belgia. Hun ble døpt av kardinal Godfried Danneels, erkebiskop av Mechelen-Brussel den 14. juni 2008 i kapellet ved slottet Château Royal de Ciergnon i de belgiske Ardennene. Kronprinsesse Victoria av Sverige og Claire av Belgia var gudmødre og grev Sébastien von Westphalen zu Fürstenberg.
Storjord (Kvæfjord)
Storjord, eller Storjorda, er en bygd helt øst i Kvæfjord kommune i Troms.
Jan Henrik Munksgaard
Jan Henrik Munksgaard (født 14. mai 1943 i Kristiansand) er en norsk historiker. Han er museumsstyrer ved Vest-Agder fylkesmuseum i Kristiansand.
Storjord (Kvæfjord)
Det er en blanding av kulturlandskap med jordbruk, beitemarker og villmarksområder. Storjord blir delt av en berggrunn med og uten kalk. Dette fører til at største delen av landskapet er svært frodig, og at den delen uten kalk har mer fjellandskap. Rundt Storjord finnes det noen populære og lett tilgjengelige turterreng med rike fiskemuligheter.
Jan Henrik Munksgaard
Biografi
Munksgaard er cand.philol. fra Universitetet i Bergen i 1971 med historie hovedfag, norsk mellomfag og kunsthistorie grunnfag. Han ble vitenskapelig assistent hos fylkeskonservatoren i Hordaland i 1971. Året etter ble han forskningsstipendiat ved Universitetet i Bergen. I 1975 ble han konservator ved Historisk museum i Bergen og i 1982 førstekonservator og visestyrer samme sted. Fra 1986 har han vært museumsbestyrer ved Vest-Agder fylkesmuseum.
235 Carolina
235 Carolina er en hovedbelteasteroide. Den ble oppdaga den 28. november 1883 av Johann Palisa fra Universitäts-Sternwarte Wien i Wien. Den er oppkalt etter Caroline Island, nå er del av Kiribati. Stillehavsøya var samme år som asteroiden ble oppdaget blitt brukt ved observasjon av en solformørkelse.
UFC 52
UFC 52: Couture vs. Liddell 2 var et MMA-arrangement i regi av UFC i Las Vegas, Nevada, USA 16. april 2005.
236 Honoria
236 Honoria er en hovedbelteasteroide. Den ble oppdaga den 26. april 1884 av Johann Palisa fra Universitäts-Sternwarte Wien i Wien. Den er oppkalt etter den romerske prinsessen Justa Grata Honoria, datterdatter av keiser Theodosius den store.
Liste over Oslos byrådsledere
Oslos byrådsleder er leder av Oslo byråd. Vervet ble introdusert i 1986, da Oslo fikk et parlamentarisk styresett.
Johannes Virolainen
Johannes Virolainen (født 31. januar 1914 i Viborg landskommune, død 11. desember 2000 i Lojo) var en finsk politiker for Centerpartiet. Han var Finlands statsminister fra 12. september 1964 til 27. mai 1966.
Virolainen hadde agronom- og forstdoktorgrad.
Han var aktiv i Agrarförbundet, det senere Centerpartiet. Virolainen hadde en lang politisk karriere og er den finske politiker som har vært statsråd lengst, til sammen 6,169 dager. Han ble første gang statsråd i 1950, da som innenriksminister. Senere var han utdanningsminister og landbruksminister. Han var utenriksminister fra 1954 til 1956 og igjen i 1957 og 1958. I flere regjeringer var han visestatsminister.
I perioden som statsminister ledet han en koalisjonsregjering bestående av Centerpartiet, Samlingspartiet, Svenska folkpartiet og Finska folkpartiet/Liberalerna. Etter at han gikk av som statsminister var han utdanningsminister, finansminister og landbruksminister i forskjellige regjeringer.